Okirat száma: FPH015/69-14/2016.
Alapító okirat
módosításokkal egységes szerkezetbe foglalva
Az államháztartásról szóló 2011. évi CXCV. törvény 8/A. §-a alapján a Fővárosi Önkormányzati Rendészeti Igazgatóság alapító okiratát a következők szerint adom ki:
1. A költségvetési szerv
megnevezése, székhelye, telephelye
1.1. A költségvetési szerv
1.1.1. megnevezése: Fővárosi Önkormányzati Rendészeti Igazgatóság
1.1.2. rövidített neve: FÖRI
1.2. A költségvetési szerv
1.2.1. székhelye: 1054 Budapest, Akadémia utca 1.
1.2.2. telephelye(i):
	
	telephely megnevezése
	telephely címe

	1
	
	1107 Budapest, Szárnyas utca 3.

	2
	
	1097 Budapest, Illatos út 23/a.

	3
	
	1161 Budapest, Pálya utca 27.


2. A költségvetési szerv
alapításával és megszűnésével összefüggő rendelkezések
2.1. A költségvetési szerv alapításának dátuma: 1983. 01. 01.
3. A költségvetési szerv irányítása, felügyelete
3.1. A költségvetési szerv irányító szervének
3.1.1. megnevezése: Budapest Főváros Közgyűlése
3.1.2. székhelye: 1052 Budapest, Városház utca 9-11.
4. A költségvetési szerv tevékenysége
4.1. A költségvetési szerv közfeladata: A Fővárosi Önkormányzat közterület-felügyeleti, valamint a Fővárosi Önkormányzat egyéb, önkormányzati rendészeti szerv útján ellátható feladatok.
4.2. A költségvetési szerv főtevékenységének államháztartási szakágazati besorolása:
	
	szakágazat száma
	szakágazat megnevezése

	1
	841105
	Helyi önkormányzatok és társulások igazgatási tevékenysége


4.3. A költségvetési szerv alaptevékenysége: Illetékességi területén a közterületek jogszerű használatának ellenőrzése, a közterületi rend és tisztaság védelme, az önkormányzati vagyon védelme, baleset-megelőzés, a közúti közlekedés igazgatása és támogatása, valamint a tömegközlekedési eszközök használati rendjének fenntartása.
4.4. A költségvetési szerv alaptevékenységének kormányzati funkció szerinti megjelölése:
	
	kormányzati funkciószám
	kormányzati funkció megnevezése

	1
	031030
	Közterület rendjének fenntartása

	2
	031060
	Bűnmegelőzés

	3
	031070
	Baleset-megelőzés

	4
	042180
	Állat-egészségügy

	5
	045110
	Közúti közlekedés igazgatása és támogatása

	6
	054020
	Védett természeti területek és természeti értékek bemutatása, megőrzése és fenntartása


4.5. A költségvetési szerv illetékessége, működési területe: Budapest közigazgatási területén lévő azon közterület, amelyen a Magyarország helyi önkormányzatairól szóló törvényben foglalt előírásoknak megfelelően a Fővárosi Önkormányzat kötelező feladata a közterület-felügyelet működtetése, valamint a Fővárosi Önkormányzat intézményeinek, gazdasági szervezeteinek területe, továbbá a Fővárosi Önkormányzat tömegközlekedési feladatának ellátása során üzemeltetett tömegközlekedési eszköz területe.
4.6. A költségvetési szerv vállalkozási tevékenységének felső határa: a módosított kiadási előirányzatok 15%-a.
5. A költségvetési szerv szervezete és működése
5.1. A költségvetési szerv vezetőjének megbízási rendje: A közszolgálati tisztviselőkről szóló 2011. évi CXCIX. törvény alapján határozatlan időtartamú közszolgálati jogviszonya kinevezéssel jön létre. Az alapvető munkáltató jogokat a Magyarország helyi önkormányzatairól szóló 2011. évi CLXXXIX. törvény 19. § b) pont, 42. § 2. pont, 67. § g) pont alapján (kinevezés, vezetői megbízás, felmentés, vezetői megbízás visszavonása, az összeférhetetlenség megállapítása, fegyelmi eljárás megindítása, a fegyelmi büntetés kiszabása) Fővárosi Közgyűlés, az egyéb munkáltatói jogokat (a fentieken kívül minden más munkáltatói jog) a főpolgármester gyakorolja. Pályázat kiírását jogszabály nem írja elő kötelezően.
5.2. A költségvetési szervnél alkalmazásban álló személyek jogviszonya:
	
	foglalkoztatási jogviszony
	jogviszonyt szabályozó jogszabály

	1
	közszolgálati jogviszony
	a közszolgálati tisztviselőkről szóló 2011. évi CXCIX. törvény

	2
	munkaviszony
	a munka törvénykönyvéről szóló 2012. évi I. törvény


6. Záró rendelkezés
Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014. március 5. napján kelt, FPH015/103-10/2014. okiratszámú alapító okiratot visszavonom.
Kelt: Budapest, 2016. év                                hó             nap


Az államháztartásról szóló törvény végrehajtásáról szóló 368/2011. (XII. 31.) Korm. rendelet 
5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Fővárosi Önkormányzati Rendészeti Igazgatóság 2016.            napján kelt, 2016. ………………………………..napjától alkalmazandó FPH015/69-13/2016. okiratszámú módosító okirattal végrehajtott módosítása szerinti tartalmának.

Kelt: Budapest, 2016. év                                hó             nap
P.H.
Magyar Államkincstár
3
